BA บวกกว่า 2% “บล.โนมูระฯ” ชูท็อปพิคกลุ่มการบิน ชี้กำไรไตรมาส 3/61 โตแรงรับไฮซีซั่น
BA บวกกว่า 2% "บล.โนมูระฯ" ชูท็อปพิคกลุ่มการบิน ชี้กำไรไตรมาส 3/61 โตแรงรับไฮซีซั่น ล่าสุด ณ เวลา 11.05 น. อยู่ที่ 13.30 บาท บวก 0.30 บาท หรือ 2.31% สูงสุดที่ 13.40 บาท ต่ำสุดที่ 13.00 บาท ด้วยมูลค่าซื้อขาย 46.86 ล้านบาท
24 ก.ย. 2561

ผู้สื่อข่าวรายงานว่า ราคาหุ้น บริษัท การบินกรุงเทพ จำกัด (มหาชน) หรือ BA ล่าสุด ณ เวลา 11.05 น. อยู่ที่ 13.30 บาท บวก 0.30 บาท หรือ 2.31% สูงสุดที่ 13.40 บาท ต่ำสุดที่ 13.00 บาท ด้วยมูลค่าซื้อขาย 46.86 ล้านบาท

ด้าน บล. โนมูระ พัฒนสิน ระบุในบทวิเคราะห์ (24 ก.ย.61) ว่า การเติบโตชะลอตัวลงของยอดนักท่องเที่ยวและต้นทุนราคาน้ำมันที่สูงขึ้น เป็นปัจจัยลบต่อผลการดำเนินงานไตรมาส 3 ของหุ้นกลุ่มการบิน มีเพียง BA ที่รายงานผลประกอบการเป็นกำไร 289 ลบ. เนื่องจากตามปกติไตรมาสสามเป็น High season ของการท่องเที่ยวเกาะสมุย (เส้นทางบินหลักของ BA)
ทั้งนี้ แนะนำ NEUTRAL กลุ่มการบิน เลือก BA เป็นหุ้น Top pick ของกลุ่มฯ จากจุดเด่นราคาหุ้นขณะนี้ต่ำกว่ามูลค่าเงินลงทุนที่ BA ถืออยู่กว่า -30% และกำลังมีโครงการซื้อหุ้นคืน (วงเงินสูงสุด 500 ลบ. จำนวนหุ้นไม่เกิน 40 ล้านหุ้น, ส.ค.-18 มี.ค.19) และคาดผลงานไตรมาส 3 โดดเด่นที่สุดในกลุ่มสายการบิน (Airlines)